Χάρρυ Κλυνν

Ο Χάρρυ Κλυνν (καλλιτεχνικό ψευδώνυμο του Βασίλη Τριανταφυλλίδη, Καλαμαριά, 7 Μαΐου 1940 – Καλαμαριά, 21 Μαΐου 2018), ήταν Έλληνας κωμικός, σατιρικός ηθοποιός και πολιτικός. Υπήρξε ένας από τους θεμελιωτές της νεότερης ελληνικής σάτιρας, όντας ένας από τους σπουδαιότερους εκφραστές της.

 Βιογραφία 
 Πρώτα χρόνια 
Γεννήθηκε από φτωχή οικογένεια Ποντίων προσφύγων, από τον Νίκο και την Κυριακή Τριανταφυλλίδη. Εξαιτίας των δυσμενών οικονομικών συνθηκών, ωθήθηκε στην εργασία από την ηλικία των 5 ετών. Παράλληλα φοίτησε στο Δημοτικό Σχολείο και στο Γυμνάσιο Καλαμαριάς και αργότερα στο Ε΄ Γυμνάσιο Αρρένων Θεσσαλονίκης. Η συμμετοχή του σε μια βραδιά ταλέντων του Γιώργου Οικονομίδη άλλαξε τη ζωή του καθώς, εκτός από το πρώτο βραβείο, «κέρδισε» και μια πρόταση από τον Οικονομίδη να τον ακολουθήσει στην Αθήνα.

Καριέρα
Για τρία χρόνια, ο Οικονομίδης υπήρξε δάσκαλος και οδηγός του. Παράλληλα με τις σπουδές του στην Δραματική Σχολή του Κατσέλη, εμφανίστηκε περιστασιακά σε κοσμικά κέντρα, όπως το «Kάστρο», ο «Βράχος», το «Τροκαντερό», το «Άλσος» και το «Γκρην Παρκ». Στη συνέχεια άρχισε να δουλεύει σε διάφορες ταβέρνες, αναψυκτήρια και καμπαρέ, που ανθούσαν εκείνη την εποχή, ενώ για μια τριετία ως πρώτος νουμερίστας και παρουσιαστής προγράμματος. Άρχισε να γίνεται πιο γνωστός μετά τη συμμετοχή του σε δύο ταινίες (Γάμος αλά ελληνικά και Τα 201 καναρίνια), στις αρχές της δεκαετίας του 1960, και μετά τις πρώτες θεατρικές εμφανίσεις του στα θέατρα Ακροπόλ και Χατζηχρήστου.
Το 1964 έκανε μερικές εμφανίσεις στο Μόντρεαλ. Αυτή η περίοδος διήρκεσε 10 χρόνια και δούλεψε τόσο στις ΗΠΑ όσο και στον Καναδά σε κέντρα της ελληνικής διασποράς και σε καφεθέατρα ως stand up comedian (νέο είδος, που το εισήγαγε αργότερα στην Ελλάδα), ως ηθοποιός σε underground παραστάσεις και ως συγγραφέας σατιρικών κειμένων. Συνεργάστηκε επίσης για πολλά χρόνια με τα περιοδικά Playboy, Village και On the double και με την εφημερίδα Daily Worker.

Τον χειμώνα του 1974 γύρισε στην Ελλάδα και πρωτοεμφανίστηκε σε μπουάτ της Πλάκας, στον «Αιγόκερω», στον «Ζυγό» και στην «Διαγώνιο». Ύστερα δούλεψε στα νυχτερινά κέντρα «Διογένης», «Δειλινά» και «Στορκ». Άρχισε να γίνεται ευρύτερα γνωστός μετά την κυκλοφορία του πρώτου του δίσκου «Για δέσιμο», από τη δισκογραφική εταιρεία Columbia το φθινόπωρο του 1978.

 Τηλεόραση 
Η σχέση του Χάρρυ Κλυνν με την τηλεόραση άρχισε με πολλά διαφημιστικά σποτ, τα περισσότερα από τα οποία έχουν βραβευθεί από τα Φεστιβάλ Ελληνικής Διαφημιστικής Δημιουργίας της EΔEE. Το 1990 και για τέσσερις συνεχείς χρονιές παρουσίαζε στον ΑΝΤ1 την εκπομπή Harry Klynn Special Shows. Στο ίδιο κανάλι το 1995 παρουσίασε ένα one man show 10 επεισοδίων με το όνομα Πολίτης Κλυνν.

 Ζωγραφική 
Επηρεασμένος από τον ζωγράφο πατέρα του, δημιούργησε εκατοντάδες έργα ζωγραφικής, άλλα με τον κλασικό τρόπο και άλλα με τη βοήθεια του ηλεκτρονικού υπολογιστή.
 Πρώτη ατομική έκθεση: το 1998 στον «Εικαστικό Κύκλο» στην Αθήνα (35 έργα μικρών και μεγάλων διαστάσεων φιλοτεχνημένα με ηλεκτρονικό υπολογιστή). Τίτλος έκθεσης: «Κόκκινη Γραμμή».
 Δεύτερη ατομική έκθεση: Τον Δεκέμβριο του 2008 παρουσιάζει στο πατάρι του βιβλιοπωλείου «Ιανός» στη Θεσσαλονίκη 32 επιλεγμένα έργα (ακρυλικά και μεικτές τεχνικές σε καμβά), με τον τίτλο «Με τα χρώματα του Χάρρυ».
 Τρίτη ατομική έκθεση: 7 - 22 Ιουλίου 2009 στο Πλωμάρι Λέσβου, στην «Αίθουσα Τέχνης Βενιαμίν ο Λέσβιος», με 20 έργα μεγάλων κυρίως διαστάσεων (ακρυλικά και μεικτές τεχνικές σε καμβά). Τίτλος της έκθεσης: «Με το χέρι στην καρδιά».Προσωπικό ιστολόγιο του Χάρρυ Κλυνν
 Τέταρτη ατομική έκθεση: 12 - 25 Νοεμβρίου 2009 στην Καλαμαριά Θεσσαλονίκης, στην «Πολυχώρος τέχνης REMEZZO», με 50 έργα μικρών και μεγάλων διαστάσεων (λάδια, ακρυλικά και μεικτές τεχνικές σε καμβά). Τίτλος της έκθεσης: «Μεταμεσονύκτιος Παράστασις».Το εικαστικό blog με έργα του Χάρρυ Κλυνν
 Πέμπτη ατομική έκθεση: 14Απριλίου - 8 Μαίου 2010 στην Αλεξανδρούπολη, στην «Γκαλερι ART», με 38 έργα μικρών και μεγάλων διαστάσεων (λάδια, ακρυλικά μελάνια και μεικτές τεχνικές σε καμβά). Τίτλος της έκθεσης: «ΘΙΑΣΟΣ ΧΡΩΜΑΤΩΝ».
 Έκτη ατομική έκθεση: 17 Μαίου - 28 Μαίου 2011 στην Καρδίτσα, στην «Γκαλερι F», με 20 έργα μικρών και μεγάλων διαστάσεων (ακρυλικά και μεικτές τεχνικές σε καμβά). Τίτλος της έκθεσης: «ΣΚΟΝΙΣΜΕΝΗ ΑΚΤΗ».
 Έβδομη ατομική έκθεση: 1 - 10 Αυγούστου 2012 στην αίθουσα τέχνης του «Mediterranean VILLAGE hotel & spa» στην Παραλία Κατερίνης-Olympus Riviera με 20 πίνακες μεγάλων και μικρών διαστάσεων (λάδια, ακρυλικά και μεικτές τεχνικές σε καμβά). Τίτλος της έκθεσης: «ΑΠΟ ΤΟ 1 ΜΕΧΡΙ ΤΟ 20»
 Όγδοη ατομική έκθεση: 22 Δεκεμβρίου 2012 - 4 Ιανουαρίου 2013 στην αίθουσα τέχνης του Δήμου ΔΙΟΥ-ΟΛΥΜΠΟΥ (ΛΙΤΟΧΩΡΟ) με 10 πίνακες μεγάλων και μικρών διαστάσεων (λάδια, ακρυλικά και μεικτές τεχνικές σε καμβά). Τίτλος της έκθεσης: «ΜΝΗΜΕΣ»

 Πολιτική 
Έθεσε δύο φορές υποψηφιότητα με τη στήριξη της Νέας Δημοκρατίας για τον Δήμο Καλαμαριάς χωρίς να εκλεγεί. Παρέμεινε επικεφαλής της μείζονος αντιπολίτευσης στο Δήμο Καλαμαριάς από το 2006 έως το 2014.Ο ΧΑΡΡΥ ΚΛΥΝΝ και η "αριστερή του από - φυση", rizospastis.grΕκλογές 2010, Υπουργείο Εσωτερικών Αποκέντρωσης & Ηλεκτρονικής Διακυβέρνησης

Επιχείρησε να κατεβεί υποψήφιος βουλευτής με τον ΣΥΡΙΖΑ τόσο το 2012 όσο και το 2015 αλλά μετά από αντιδράσεις κόπηκε από τις λίστες του ΣΥΡΙΖΑ.Ο συριζαίος Χάρρυ Κλυνν -Οι υπερβολές ενός χαρισματικού κωμικού, iefimerida.gr, 21/05/2018

Μετά την εκλογή της νέας κυβέρνησης ΣΥΡΙΖΑ και ΑΝΕΛ τον Ιανουάριο του 2015, υπήρξε θερμός υποστηρικτής της διαμέσου των αναρτήσεων κυρίως πολιτικών άρθρων του στο προσωπικό του ιστολόγιο, στα οποία εξέφραζε την σκληρή κριτική αντίθεσή του στις κυβερνήσεις των δύο πρώτων μνημονίων. Στο Ελληνικό δημοψήφισμα του 2015 τάχτηκε υπέρ του «Όχι». Η στήριξη στην νέα κυβέρνηση συνεχίστηκε και μετά την ψήφιση του νέου μνημονίου και την εφαρμογή του από τις αρχές του Σεπτεμβρίου 2015.

Το 2015 συγκέντρωσε αρνητική κριτική για την επιθετική επιστολή του στον Μανώλη Γλέζο στην οποία μεταξύ άλλων του έγραφε πως έχεις τη γνώμη σου, αλλά καλά θα κάνεις να την κρατήσεις για τον εαυτό σου.https://www.iefimerida.gr/news/192828/skliri-apantisi-harry-klynn-se-glezo-koyrastikame-na-akoyme-poso-dikio-eheis-esy-kai">Σκληρή απάντηση Χάρρυ Κλυνν σε Γλέζο: Κουραστήκαμε να ακούμε πόσο δίκιο έχεις εσύ και πόσο ήρωας είσαι, iefimerida.gr, 22/02/2015]

 Κριτική για ομοφοβία 
Έγινε αποδέκτης αρνητικής κριτικής για ομοφοβία λόγω των απόψεων που εξέφραζε με αναρτήσεις του στα κοινωνικά δίκτυα.H σοκαριστική (και μάλλον ομοφοβική) επίθεση του Χάρρυ Κλυνν στον Γιάννη Μπουτάρη, lifo.grΕιδήσεις: H σοκαριστική (και μάλλον ομοφοβική) επίθεση του Χάρρυ Κλυνν στον Γιάννη Μπουτάρη, 10%10percent.gr, 08/02/2011

 Ποδόσφαιρο 
Χρημάτισε πρόεδρος του Απόλλωνα Καλαμαριάς. Η προσπάθεια κρίνεται επιτυχημένη αφού η ομάδα κατά το διάστημα της προεδρίας του αποκτά γήπεδο, επανέρχεται στην Α΄ Εθνική Κατηγορία μετά από 20 χρόνια, αποκτά υποδομές, φυτώριο και γύρω της συσπειρώνει παλιούς και νέους φίλους. Έκανε προτάσεις αναδιάρθρωσης του θεσμικού πλαισίου του επαγγελματικού ποδοσφαίρου και αναδεικνύεται σε ηγετική μορφή της σύγκρουσης του 1988 μεταξύ συλλόγων και πολιτείας που οδηγεί για πρώτη φορά στα ελληνικά χρονικά σε διακοπή του πρωταθλήματος.

Την εποχή εκείνη το επαγγελματικό ποδόσφαιρο περνάει κρίση. Η πολιτεία αφαιρεί τη διοργάνωση του πρωταθλήματος από την ΕΠΑΕ και την παραχωρεί στην ΕΠΟ. Ομόφωνα όλες οι ομάδες προτείνουν για πρόεδρο της ΕΠΑΕ τον Xάρρυ Κλυνν. Ο Xάρρυ Κλυνν αναλαμβάνει την προεδρία, αναδιοργανώνει την EΠAE, έρχεται σε επαφές με τη FIFA και την UEFA και προτείνει όρους που είναι εξαιρετικά ελκυστικοί και η πολιτεία δεν μπορεί να αρνηθεί. Το πρωτάθλημα τελικά ξαναγυρίζει στην ΕΠΑΕ. Τρία χρόνια αργότερα αποχωρεί από την προεδρία. Η πρότασή του για την καθιέρωση ημιεπαγγελματικού ποδοσφαίρου απορρίφθηκε από την πλειοψηφία των ΠΑΕ.

Τον Αύγουστο του 2023, ανακοινώθηκε ότι το Γήπεδο Καλαμαριάς θα μετονομαστεί προς τιμήν του σε Βασίλης Τριανταφυλλίδης.

 Προσωπική ζωή και θάνατος 
Στο Σικάγο παντρεύτηκε την γυναίκα του, Χαρίκλεια Μακρή, και απέκτησε το πρώτο από τα τρία παιδιά του, τον σκηνοθέτη Νίκο Τριανταφυλλίδη (1966-2016). Αργότερα απέκτησε τον δεύτερο γιο του, τον Αποστόλη, στο Μόντρεαλ. Η κόρη του Κορίνα γεννήθηκε στην Αθήνα.

Απεβίωσε σε νοσοκομείο της Θεσσαλονίκης στις 21 Μαΐου 2018, σε ηλικία 78 ετών, εξαιτίας προβλημάτων υγείας που αντιμετώπιζε στο αναπνευστικό του σύστημα, ενώ τα τελευταία χρόνια ήταν καθηλωμένος σε αναπηρικό αμαξίδιο. Κηδεύτηκε δημοσία δαπάνη στο κοιμητήριο της πόλης.

 Φιλμογραφία 
+ΈτοςΤίτλοςΡόλοςΣκηνοθεσίαΣημειώσεις1960Σύγχυσηπολλαπλοί ρόλοιΔημήτρης Γαλάτηςταινία μικρού μήκους1964Τα 201 καναρίνιαΠέλοςΓρηγόρης ΓρηγορίουΓάμος αλά ελληνικάΧάρηςΒασίλης ΓεωργιάδηςΝυχτοπερπατήματα Γιώργος Ζερβουλάκος1982Αλαλούμπολλαπλοί ρόλοιΓιώργος Αποστολίδης, Γιάννης Σμαραγδής και Γιάννης ΤυπάλδοςΣπονδυλωτή ταινία 1984Εις μνήμην Χάρρυ Κλυνν ... και κλάμα Πάνος Αγγελόπουλος γυρισμένη το 1981 αλλά λογοκριμένη μέχρι το 19841987Made in GreeceΓιάννης ΓιαννάκηςΠάνος Αγγελόπουλος1993Γυναίκες δηλητήριοεκπρόσωπος Εθνικού Κέντρου ΚινηματογράφουΝίκος Ζερβόςμικρή εμφάνιση στην ταινία1994Βόλτα στα σύννεφαΓιάννης Μπότσηςταινία μικρού μήκους1996Ράδιο ΜόσχαΜίλτοςΝίκος Τριανταφυλλίδης

 Θεατρογραφία (1985 και μετά) 
Κρικελίκου - Κόμνου, σελ. 15 - 36
+ΈτοςΤίτλοςΣκηνοθεσίαΘέατρο1962-1963Κάτω οι ΓυναίκεςΚ. Χατζηχρήστος  Χατζηχρήστου 1985Βαζελληνίδες - ΒαζέλληνεςΓ. Καλαμίτσης, Γ. Μανιώτης , A. ΑνδρικάκηΔελφινάριο1985-1986Πράσινα δαμάσκηνα και ψιλές ελιέςXάρρυ Κλυνν, Γιάννης ΚαλαμίτσηςΟρφέας1986-1987Σ' όλο τον κόσμο είναι ίδια, μα στην Ελλάδα σπάει καρύδιαXάρρυ Κλυνν, Γιάννης ΚακουλίδηςΟρφέας1991Ελλάς το καφενείο σουXάρρυ Κλυνν, Γιάννης Κακουλίδης, Λάκης ΜπέλλοςΆλσος1992Άσπρα μούρα, μαύρα μούρα, μάνα αν αργήσω φάεXάρρυ Κλυνν, Γιάννης Κακουλίδης, Λάκης ΜπέλλοςΆλσος1993Πίτσες μπλεXάρρυ Κλυνν, Γιάννης Κακουλίδης, Λάκης Μπέλλος, Βαγγέλης ΜπαλαφούτηςΆλσος1994Μπρόκολα και λαχανίδες, κάποιο λάκκο έχει η φάβαXάρρυ Κλυνν, Βαγγέλης ΜπαλαφούτηςΆλσος1995Καυκαλήθρες και τσιτσίραυλαXάρρυ Κλυνν, Λάκης Μπέλλος, Θεόφιλος Βερύκιος, Γιώργος ΓαλίτηςΆλσος1996Εμπρός προς τα πίσω
Στη Χάγη και στη φέξη, ο στόλος σας να φέξει!Χάρρυ Κλυνν, Λάκης Μπέλλος, Θεόφιλος Βερύκιος, Γιώργος Γαλίτης
Α. Πυριόχος, Χ. Ρώμας, Α. Χατζησοφιά, Π. ΧατζηκουτσέληςΆλσος
Άλσος1997-1998Άρμεγε λαγούς και κούρευε χελώνεςΛάκης Μιχαηλίδης, Ντίνος Σπυρόπουλος, Μιχάλης ΆνθηςΒέμπο1998-1999Έλληνες είστε και φαίνεστεΛάκης Μιχαηλίδης, Kώστας Τσόκαλης, Θεόφιλος ΒερύκιοςΑκροπόλ1999Μίλα μου... και μανταρίνιαΧάρρυ Κλυνν, Λάκης Μπέλλος, Γιάννης Μακρής, Γιώργος ΓαλίτηςΆλσος2000Υπάρχει καλύτερη Ελλάδα... πάμε να φύγουμεΛ. Μιχαηλίδης, B. Μακρίδης, Ν. ΣπυρόπουλοςΔελφινάριο2000-2001Ρόμπες ξεκούμπωτεςΧάρρυ Κλυνν, Ντίνος ΣπυρόπουλοςΜινώα2001Τα ΠασόκεμονΧάρρυ Κλυνν, Ντίνος ΣπυρόπουλοςΑθήναιον2002-2003Retalia LiveΧάρρυ Κλυνν, Ντίνος ΣπυρόπουλοςΜινώα2003Γιάφκα πορτοκάλιΧάρρυ Κλυνν, Ντίνος ΣπυρόπουλοςΜινώα2004Καλατράβα με και ας κλαίω...Ντίνος Σπυρόπουλος, Γιώργος ΓαλίτηςΔελφινάριο2004-2005Και φάγανε αυτοί καλά κι εμείς... χειρότεραΝτίνος Σπυρόπουλος, Γιώργος ΓαλίτηςΠεροκέ2007ΑγάνταΧάρρυ Κλυνν, Ντίνος ΣπυρόπουλοςΠεροκέ2008-09Ένας ήρωας με παντόφλεςΑλέκος Σακελλάριος, Χρήστος ΓιαννακόπουλοςΠεροκέ2010Τι τους κοιτάτε ρε...Χάρρυ ΚλυννΠεροκέ2011Ουστ κοπρίτεςΧάρρυ ΚλυννΠεροκέ2012Όποιον πάρει ο ΧάρηςΧάρρυ Κλυνν (stand up music show)2013Η αλήθεια να λέγεταιΧάρρυ Κλυνν (αυτοσχεδιαστικοί μονόλογοι)2014Με όπλο το γέλιο
Τα ΛαμόγιαΧάρρυ Κλυνν (one man show)
Χάρρυ Κλυνν, Μάκης Αντωνόπουλος ---
Οθέλλος

 Δισκογραφία 
Το 1977 πρότεινε στην EMI - Columbia να συνεργαστούν πειραματικά στην παραγωγή ενός σατιρικού δίσκου. Οι δίσκοι του αποτέλεσαν ένα ιδιαίτερο στοιχείο στο χώρο της ελληνικής δισκογραφίας. Για πρώτη φορά σατιρικοί δίσκοι φιγουράρουν στην πρώτη θέση του ελληνικού Top Ten.

Κυκλοφορεί ένας μεγάλος αριθμός από πειρατικές κασέτες με ηχογραφήσεις από ζωντανές του παραστάσεις καθώς και οι ραδιοφωνικές εκπομπές του «Αραμπάδες με καρούλια», «Βάσανα που 'χει η Αγάπη» τις οποίες παρουσίασε από το Δεύτερο Πρόγραμμα της Ελληνικής Ραδιοφωνίας το 1981 μαζί με τον Αντώνη Ανδρικάκη.

Αναλυτικά η προσωπική δισκογραφία του είναι η εξής:

 Για Δέσιμο (1978)
 Δοξάστε με (1979)
 Πατάτες (1981)
 Αφιέρωμα - Γεώργιος Σουρής (1982)
 Μαλακά... Πιο Μαλακά (1984)
 Έθνος Ανάδελφον (1985)
 Και πάσης Ελλάδος (1985), συλλογή.
 Τίποτα (1987)
 Natin Fatin (1987)
 Ραντεβού με την... εισαγγελία (1989)
 Αποκάλυψις (1990)
 Γρανίτα από τζατζίκι (1991)
 The (x) Κλυνν Files Ανάποδα (1997)
 Κλασσικά Ηχογραφημένα (2002)

 Συμμετοχές στην δισκογραφία 

 Ζήτω το ελληνικό τραγούδι (1987), MINOS
 Το χαμόγελο του Τάκη (1994), UNIVERSAL
 Ποντιακή Ραψωδία (1997), Vasipap
 Φανταρίστικα (2001), Δίφωνο

 Βιβλία 
Ο Χάρρυ Κλυνν ξεκίνησε να γράφει από νεαρή ηλικία. Μόλις στα 15 του δημοσίευσε ένα ποίημά του στην εφημερίδα Μακεδονία. Μέχρι την ηλικία των 18 ετών πολλά από τα ποιήματά του δημοσιεύτηκαν σε φιλολογικά περιοδικά της εποχής. Η συγγραφική του δραστηριότητα είναι συνεχής από τότε και πολύ υλικό του δεν έχει δει ακόμα το φως της δημοσιότητας. Τα βιβλία του είναι τα εξής:
+ΈτοςΤίτλοςΕκδόσεις1983Η γέρμαΚάκτος1984Αλαλούμ και πάσης ΕλλάδοςΚαστανιώτης1986Ο Καζαμίας του ΡούληΚάκτος1988Τρυφερά αγκάθια
Happy Birthday, ΝίκοΚαστανιώτης
Καστανιώτης1997Πόλις
Επί σκηνήςΚαστανιώτης
Καστανιώτης2000Περί
Αναλαμβάνω την ευθύνηΚαστανιώτης
Καστανιώτης2001Μυθολογία κειμηλίωνΚαστανιώτης2003Όταν βρέχει, τα χελιδόνια πετούν χαμηλάΚαστανιώτης2010Σκονισμένη ακτήΓαβριηλίδης2016Εμφύλιος ΛόγοςΓαβριηλίδης

 Βραβεία 
Βραβεύτηκε από την Εταιρεία Ελλήνων Θεατρικών Συγγραφέων 5 φορές:

 1993: Πρώτο Βραβείο Π. Παπαδούκα
 1994: Πρώτο Βραβείο Π. Παπαδούκα
 1994: Δεύτερο Βραβείο Π. Παπαδούκα
 1995: Δεύτερο Βραβείο Π. Παπαδούκα
 2000: Πρώτο Βραβείο «Παναθήναια»

 Πηγές 


 Επίσημη ιστοσελίδα Χάρρυ Κλυνν 

Παραπομπές

 Εξωτερικοί σύνδεσμοι 

 http://harryklynn.blogspot.gr/ Το προσωπικό μπλογκ του καλλιτέχνη
 http://klynnart.blogspot.gr/ Το εικαστικό blog με έργα του Χάρρυ Κλυνν
 «Χάρρυ Κλυνν, Σπεσιαλίστας της σάτιρας, 70 ετών», άρθρο-συνέντευξη που δημοσιεύτηκε στο BHMAMEN, τεύχος 52, σελ. 78-79, Ιούλιος 2010.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ζωγράφοι του 21ου αιώνα
Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες παρουσιαστές
Κατηγορία:Έλληνες ζωγράφοι του 20ού αιώνα